CELEX: 32008D0441
Language: et
Date: 2008-06-04 00:00:00
Title: 2008/441/EÜ: Komisjoni otsus, 4. juuni 2008 , ühenduse rahalise toetuse kohta seoses Saksamaal 2007. aastal linnugripi vastu võitlemiseks võetud erakorraliste meetmetega (teatavaks tehtud numbri K(2008) 2345 all)

14.6.2008   
            
            
               ET
            
            
               Euroopa Liidu Teataja
            
            
               L 156/14
            
         
      KOMISJONI OTSUS,
   4. juuni 2008,
   ühenduse rahalise toetuse kohta seoses Saksamaal 2007. aastal linnugripi vastu võitlemiseks võetud erakorraliste meetmetega
   (teatavaks tehtud numbri K(2008) 2345 all)
   (Ainult saksakeelne tekst on autentne)
   (2008/441/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3 ja artikli 3a lõiget 1,
   ning arvestades järgmist:
   
               (1)
            
            
               Otsuses 90/424/EMÜ on sätestatud kord, mis reguleerib ühenduse rahalist toetust veterinaariaalaste erimeetmete, sealhulgas erakorraliste meetmete suhtes. Kõnealuse otsuse artikli 3a kohaselt võivad liikmesriigid saada ühenduse rahalist toetust, et katta kulutused seoses lindude gripi likvideerimiseks võetud teatavate meetmetega.
            
         
               (2)
            
            
               Otsuse 90/424/EMÜ artikli 3a lõikes 3 on sätestatud eeskirjad selle kohta, millise protsendi ulatuses võib liikmesriigi tehtud kulusid katta ühenduse rahalisest toetusest.
            
         
               (3)
            
            
               Komisjoni 28. veebruari 2005. aasta määrus (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ, (2) ei hõlma pärast otsuse 90/424/EMÜ muutmist nõukogu otsusega 2006/53/EÜ (3) enam lindude grippi. Seetõttu on vaja käesolevas otsuses selgesõnaliselt sätestada, et Saksamaale rahalise ühenduse toetuse andmine on seotud kõnealuse määrusega kehtestatud teatavatest tingimustest kinnipidamisega.
            
         
               (4)
            
            
               2007. aastal esines Saksamaal linnugripi puhanguid. Selle haiguse ilmnemine kujutab endast tõsist ohtu ühenduse eluslindudele. Otsuse 90/424/EMÜ artikli 3a lõike 2 kohaselt võttis Saksamaa meetmeid haiguspuhangute vastu võitlemiseks.
            
         
               (5)
            
            
               Saksamaa on täiel määral täitnud oma tehnilised ja halduskohustused, mis on sätestatud otsuse 90/424/EMÜ artikli 3 lõikes 3 ja artikli 3a lõikes 2 ning määruse (EÜ) nr 349/2005 artiklis 6.
            
         
               (6)
            
            
               Saksamaa on 30. augustil 2007 edastanud komisjonile teabe kulude kohta ning jätkuvalt esitanud vajalikke andmeid hüvitamis- ja tegevuskulude kohta.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühenduse rahaline toetus Saksamaale
   1.   Saksamaale võib anda ühenduse rahalist toetust kulude katmiseks, mis kaasnesid nimetatud liikmesriigile seoses meetmetega, mis võeti vastavalt otsuse 90/424/EMÜ artikli 3a lõikele 2 linnugripi vastu võitlemiseks 2007. aastal.
   2.   Käesoleva otsuse rakendamisel rakendatakse mutatis mutandis määruse (EÜ) nr 349/2005 artikleid 2–5, artiklit 7, artikli 9 lõikeid 2, 3 ja 4 ning artiklit 10.
   Artikkel 2
   Maksekord
   Artiklis 1 ettenähtud ühenduse rahalise toetuse esimene osamakse on 320 000 eurot.
   Artikkel 3
   Adressaat
   Käesolev otsus on adresseeritud Saksamaa Liitvabariigile.
   
      Brüssel, 4. juuni 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 224, 18.8.1990, lk 19. Otsust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      (2)  ELT L 55, 1.3.2005, lk 12.
   
      (3)  ELT L 29, 2.2.2006, lk 37.